Source: http://mathitia.oaed.gr/index.php?option=com_content&view=article&id=144&Itemid=579&lang=el
Timestamp: 2018-01-22 06:13:53+00:00
Document Index: 478706

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Όροι Χρήσης ΕΠΑΣ ΟΑΕΔ
Η νέα διαδικτυακή πύλη της Εκπαίδευσης και κατάρτισης του ΟΑΕΔ, απευθύνεται κυρίως σε εκπαιδευόμενους, υποψήφιους εκπαιδευόμενους , εκπαιδευτικούς, υποψήφιους εκπαιδευτικούς των σχολών του ΟΑΕΔ και σε εργοδότες που ενδιαφέρονται να παράσχουν θέσεις πρακτικής άσκησης σε εκπαιδευόμενους των σχολών του Οργανισμού. Ο χρήστης/ επισκέπτης μπορεί να χρησιμοποιήσει τη νέα διαδικτυακή πύλη της Εκπαίδευσης και κατάρτισης του ΟΑΕΔ μόνο με νόμιμο τρόπο και για νόμιμους σκοπούς, στα πλαίσια των επιδιωκόμενων και αποδεκτών χρήσεων που ορίζει ο ΟΑΕΔ. Ρητά απαγορεύεται οποιαδήποτε εμπορική χρήση του περιεχομένου της διαδικτυακής πύλης, όπως και οποιαδήποτε άλλη χρήση αυτού χωρίς την προηγούμενη γραπτή άδεια του ΟΑΕΔ. Το περιεχόμενο της διαδικτυακής πύλης υπόκειται σε αλλαγές κατά την κρίση του ΟΑΕΔ χωρίς σχετική ειδοποίηση. Οποιαδήποτε μη νόμιμη χρήση δίνει το δικαίωμα στον ΟΑΕΔ της αναστολής/ διακοπής της πρόσβασης του χρήστη/ επισκέπτη στη διαδικτυακή πύλη χωρίς οποιαδήποτε σχετική προηγούμενη ενημέρωση.
Ο χρήστης/ επισκέπτης που επιθυμεί να έχει πρόσβαση στις υπηρεσίες για εγγεγραμμένους χρήστες, πρέπει να συμπληρώσει τη σχετική φόρμα εγγραφής. Αφού καταχωρηθούν τα στοιχεία της εγγραφής σε βάση δεδομένων, ο ΟΑΕΔ ενημερώνει άμεσα για την ενεργοποίηση του ονόματος χρήστη (username) και του κωδικού ασφαλείας (password) του χρήστη/ επισκέπτη στην ηλεκτρονική διεύθυνση που αυτός δήλωσε στη φόρμα εγγραφής. Ο ΟΑΕΔ παρέχει περιορισμένο, περιορισμένης χρονικής διάρκειας, μη αποκλειστικό δικαίωμα πρόσβασης και χρήσης της διαδικτυακής πύλης μέσω προσωπικού κωδικού (κωδικού πρόσβασης απλού χρήστη και κωδικού πρόσβασης πιστοποιημένου χρήστη), μόνο για την προσωπική χρήση των χρηστών/ επισκεπτών στην υποβολή αιτήσεων για επιλογή μαθητών ή εκπαιδευτικών στις σχολές του Οργανισμού κατά περίπτωση.
Άδεια χρήσης για του χρήστες/ επισκέπτες που είναι εργοδότες. O ΟΑΕΔ παρέχει περιορισμένο, περιορισμένης χρονικής διάρκειας, μη αποκλειστικό δικαίωμα πρόσβασης και χρήσης της διαδικτυακής πύλης από εργοδότες, μόνο για την υποβολή θέσεων πρακτικής άσκησης σε εκπαιδευόμενους στις σχολές του ΟΑΕΔ.
Ο ΟΑΕΔ δεν έχει υποχρέωση να ελέγχει τα έγγραφα που αναρτώνται/ τοποθετούνται στη νέα διαδικτυακή πύλη της Εκπαίδευσης και κατάρτισης, ούτε άλλωστε υπέχει οποιαδήποτε ευθύνη για το περιεχόμενό τους. Ορίζει όμως ότι αυτά δεν δύνανται να περιέχουν πληροφορίες ψευδείς, ανακριβείς και παραπλανητικές, προσβλητικές, συκοφαντικές, εξυβριστικές, απειλητικές, πορνογραφικό υλικό που παραβιάζει πνευματικά δικαιώματα ή προσωπικά δεδομένα τρίτων, εμπορικά μυστικά, διαφημίσεις, επιστολές αλυσίδας, κλπ. Ο ΟΑΕΔ δύναται ανά πάσα στιγμή να προβαίνει σε έλεγχο των αναρτημένων πληροφοριών, και σε περίπτωση που διαπιστωθεί ότι παραβιάζονται ουσιώδεις κανόνες, ο ΟΑΕΔ, κατά την απόλυτη διακριτική του ευχέρεια αναστέλλει ή διακόπτει οριστικά την πρόσβαση του χρήστη/ επισκέπτη σε αυτά και αφαιρεί αυτά από τη νέα διαδικτυακή πύλη της Εκπαίδευσης και κατάρτισης.
Οι χρήστες/ επισκέπτες συμφωνούν ότι θα συμμορφώνονται με τους κανόνες του ΟΑΕΔ σχετικά με την τοποθέτηση/ ανάρτηση πληροφοριών στη διαδικτυακή πύλη, τη διαγωγή και ασφάλεια στη χρήση της διαδικτυακής πύλης και ότι θα είναι αποκλειστικά υπεύθυνοι για το περιεχόμενο και την ορθότητα οποιουδήποτε εγγράφου (αίτηση μαθητή / καθηγητή, αγγελία θέσεων πρακτικής άσκησης κλπ.) τοποθετούν/ αναρτούν στη διαδικτυακή πύλη και για οποιαδήποτε συνέπεια τυχόν προκύψει από την τοποθέτηση/ ανάρτηση αυτού. Οι χρήστες/ επισκέπτες κατά την τοποθέτηση/ ανάρτηση των ως άνω πληροφοριών παρέχουν στον Ο.Α.Ε.Δ. τη ρητή συναίνεσή τους όπως ο τελευταίος αποθηκεύσει και χρησιμοποιήσει αυτά για τους σκοπούς της διαδικτυακής πύλης καθώς και για στατιστικούς σκοπούς.
Η ίδια η διαδικτυακή πύλη και όλο το περιεχόμενο αυτής αποτελούν πνευματική ιδιοκτησία του Ο.Α.Ε.Δ., με εξαίρεση τα ρητώς αναγνωρισμένα και κατοχυρωμένα δικαιώματα τρίτων. Συνεπώς, αναφορικά με τα πνευματικά δικαιώματα του Ο.Α.Ε.Δ. απαγορεύεται ρητά η αναπαραγωγή, αναδημοσίευση, αντιγραφή, αποθήκευση, πώληση, μετάδοση, διανομή, έκδοση, εκτέλεση, φόρτωση (download), μετάφραση, τροποποίηση με οποιονδήποτε τρόπο, τμηματικά ή περιληπτικά αυτών χωρίς την προηγούμενη ρητή συναίνεση του Ο.Α.Ε.Δ. Κατ’ εξαίρεση επιτρέπεται η μεμονωμένη αποθήκευση και αντιγραφή τμημάτων του περιεχομένου σε απλό προσωπικό υπολογιστή για αυστηρά προσωπική χρήση χωρίς πρόθεση εμπορικής ή άλλης εκμετάλλευσης και πάντα υπό την προϋπόθεση της αναγραφής της πηγής προέλευσής του, χωρίς αυτό να σημαίνει παραχώρηση δικαιωμάτων πνευματικής ιδιοκτησίας. Για οποιαδήποτε ερώτηση σχετικά με τα δικαιώματα αναπαραγωγής οποιουδήποτε τμήματος του περιεχομένου της διαδικτυακής πύλης του Ο.Α.Ε.Δ., καθώς και για αιτήματα προς τον Ο.Α.Ε.Δ. περί συναίνεσης αυτού σε αναπαραγωγή του περιεχομένου αυτών, ο χρήστης/ επισκέπτης μπορεί να επικοινωνεί με τον Ο.Α.Ε.Δ. μέσω του Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε. .
Η νέα διαδικτυακή πύλη της Εκπαίδευσης και κατάρτισης του ΟΑΕΔ παρέχει τη δυνατότητα πρόσβασης σε δικτυακούς τόπους τρίτων μέσα από κατάλληλους συνδέσμους (links, hyperlinks) ή διαφημιστικά banners. Οι εν λόγω σύνδεσμοι έχουν τοποθετηθεί αποκλειστικά για τη διευκόλυνση των επισκεπτών / χρηστών της διαδικτυακής πύλης του ΟΑΕΔ, ενώ οι δικτυακοί τόποι στους οποίους παραπέμπουν υπόκεινται στους αντίστοιχους, των δικτυακών αυτών τόπων, όρους χρήσης. Η τοποθέτηση των συνδέσμων και διαφημιστικών banners δεν αποτελεί ένδειξη έγκρισης ή αποδοχής του περιεχομένου των δικτυακών αυτών τόπων από τον ΟΑΕΔ, ο οποίος άλλωστε δε φέρει και καμία ευθύνη για το περιεχόμενό τους ούτε για τις πρακτικές προστασίας απορρήτου ή την ακρίβεια των στοιχείων που υπάρχουν σε αυτούς. Η πρόσβαση σε αυτούς γίνεται με αποκλειστική ευθύνη των χρηστών/ επισκεπτών που προβαίνουν στην πρόσβαση αυτή. Η παρούσα Διαδικτυακή πύλη περιλαμβάνει επίσης περιοχές αλληλεπίδρασης (interactive areas). Ο επισκέπτης/ χρήστης πρέπει να γνωρίζει ότι όταν εκουσίως γνωστοποιεί τα προσωπικά του στοιχεία (π.χ. όνομα χρήστη, ηλεκτρονική διεύθυνση) σε περιοχή αλληλεπίδρασης της διαδικτυακής πύλης, τα εν λόγω στοιχεία μαζί με πραγματικά στοιχεία που γνωστοποιούνται στην επικοινωνία του μπορούν να συγκεντρωθούν, συσχετισθούν και να χρησιμοποιηθούν από τρίτους και ενδέχεται να καταλήξουν σε «απρόκλητη» αποστολή μηνυμάτων από τρίτους. Τέτοιες ενέργειες δεν ελέγχονται από τον ΟΑΕΔ και ο τελευταίος δεν εγγυάται κατά πόσο είναι δυνατόν να γίνει γνωστή η ταυτότητά του επισκέπτη/ χρήστη χρησιμοποιώντας μεθόδους που δεν μπορεί να ελέγξει.
Ο ΟΑΕΔ δεν θα διαθέσει προς πώληση, δημοσιοποιήσει ή άλλως διαβιβάσει σε τρίτους προσωπικά στοιχεία των επισκεπτών/ χρηστών της διαδικτυακής πύλης του, χωρίς τη συναίνεση του επισκέπτη/ χρήστη, με εξαίρεση την εφαρμογή σχετικών νομικών υπαγορεύσεων και προς τις αρμόδιες και μόνο αρχές.